stanford-oval/wikipedia huggingface dataset:
รายชื่อวัดในจังหวัดสตูล
วัดราษฏร์ในจังหวัดสตูล > วัดราษฏร์ในอำเภอละงู > วัดราษฏร์มหานิกาย

วัดอาทรรังสฤษฏิ์ ตำบลกำแพง
วัดทุ่งนางแก้ว ตำบลน้ำผุด
วัดปากบารา ตำบลปากน้ำ
วัดท่าชะมวง ตำบลละงู
วัดห้วยไทร ตำบลละงู
ดูเพิ่ม

วัดไทย
| ด ค กรายชื่อวัดในประเทศไทยแบ่งตามจังหวัด |
| --- | --- |
 กรุงเทพมหานคร  กระบี่  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี
วัดชุมนุมศรัทธา

| วัดชุมนุมศรัทธา |
| --- | --- |

ชื่อสามัญ: วัดชุมนุมศรัทธา, วัดบางเลน, วัดเก่า
ที่ตั้ง: ตำบลบางไทรป่า อำเภอบางเลน จังหวัดนครปฐม
ประเภท: วัดราษฎร์
นิกาย: ธรรมยุติกนิกาย
 สถานีย่อยพระพุทธศาสนา
วัดชุมนุมศรัทธา เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบางไทรป่า อำเภอบางเลน จังหวัดนครปฐม ที่ดินตั้งวัดมีเนื้อที่  23 ไร่ 1 งาน 98 ตารางวา ที่ธรณีสงฆ์จำนวน 1 แปลง เนื้อที่ 18 ไร่ 2 งาน
วัดชุมนุมศรัทธาตั้งวัดเมื่อ พ.ศ. 2468 เดิมชื่อ วัดบางเลน โดยตั้งชื่อตามคลองบางเลนที่วัดตั้งอยู่ บ้างเรียก วัดเก่า ต่อมาพระเทพเวทีให้ชื่อใหม่ว่า "วัดชุมนุมศรัทธา" ผู้บริจาคที่ดินให้สร้างวัดคือ นางไพรและนางเกตุ ต่อมาเมื่อ พ.ศ. 2487 พระยาศิริชัยบุรินทร์ได้ถวายที่ดินเพื่อสร้างศาลาการเปรียญ วัดชุมนุมศรัทธาได้เปลี่ยนจากสังกัดมหานิกายมาเป็นธรรมยุติกนิกายในสมัยพระฟุ้งดำรงตำแหน่งเจ้าอาวาส วัดได้รับพระราชทานวิสุงคามสีมาเมื่อวันที่ 29 มกราคม พ.ศ. 2490 เขตวิสุงคามสีมากว้าง 40 เมตร ยาว 80 เมตร
อาคารเสนาสนะประกอบด้วยอุโบสถกว้าง 40 เมตร ยาว 80 เมตร สร้างเมื่อ พ.ศ. 2490 ศาลาการเปรียญกว้าง 24.5 เมตร ยาว 44 เมตร สร้างเมื่อ พ.ศ. 2507 เป็นอาคารไม้ หอสวดมนต์กว้าง 15 เมตร ยาว 40 เมตร สร้างเมื่อ พ.ศ. 2516 เป็นอาคารไม้ กุฏิสงฆ์จำนวน 12 หลัง เป็นอาคารไม้ 10 หลัง ครึ่งตึกครึ่งไม้ 1 หลัง และตึก 1 หลัง ปูชนียวัตถุทีสำคัญคือ พระบุญวันสัมมาสัมพุทธวรโท เป็นพระประธานในอุโบสถปางมารวิชัย วัดยังมีท้าวเวสสุวรรณ เป็นปูนลักษณะการปั้นด้วยมือ สร้างเมื่อ พ.ศ. 2525 สร้างสมัยหลวงพ่อธง
วัดชุมพลคีรี

| วัดชุมพลคีรี |
| --- | --- |


ชื่อสามัญ: วัดชุมพลคีรี, วัดกลาง
ที่ตั้ง: ตำบลแม่สอด อำเภอแม่สอด จังหวัดตาก
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดชุมพลคีรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่สอด อำเภอแม่สอด จังหวัดตาก มีที่ดินตั้งวัดเนื้อที่ 6 ไร่ 1 งาน 75 ตารางวา พื้นที่ตั้งวัดเป็นที่ราบลุ่มมีลำห้วยแม่สอดอยู่ทางด้าน ทิศเหนือ สภาพแวดล้อมเป็นหมู่บ้านประชาชน
วัดชุมพลคีรีเดิมมีชื่อว่า วัดกลาง คงจะเรียกกันตามเหตุผลที่ว่าวัดนี้อยู่ในที่ชุมชน สร้างขึ้นเมื่อ พ.ศ. 2314 และได้รับพระราชทานวิสุงคามสีมาวันที่ 12 มีนาคม พ.ศ. 2508 เขตวิสุงคามสีมากว้าง 25 เมตร ยาว 40 เมตร ได้ผูกพัทธสีมาเมื่อวันที่ 2 มีนาคม พ.ศ. 2512
จุดเด่นของวัด คือ เจดีย์สีทอง ตามประวัติระบุว่า เจดีย์นี้สร้างขึ้นเมื่อปี พ.ศ. 2314 โดยจำลองแบบมาจากเจดีย์ชเวดากองในพม่า เป็นเจดีย์ก่ออิฐถือปูน สูง 20 เมตร ฐานย่อมุม องค์ระฆังประดับด้วยกระเบื้องและลวดลายสีทองไปจนจรดยอดเจดีย์ซึ่งเป็นยอดฉัตร มีเจดีย์รายขาดเล็กทาสีทอง 20 องค์ ล้อมรอบด้วยกำแพงแก้ว ปูชนียวัตถุ ได้แก่ พระพุทธรูปประธานปางมารวิชัย เป็นพระประธานประดิษฐานภายในอุโบสถ และกลองโบราณอายุกว่า 200 ปีที่เก็บรักษาภายในวิหาร
ว่านกาบหอย

| ว่านกาบหอย |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Commelinales
วงศ์:: Commelinaceae
สกุล:: Tradescantia
สปีชีส์:: T.  spathacea
ชื่อทวินาม
Tradescantia spathacea Sw.

ชื่อพ้อง
 Rhoeo discolor   Rhoeo spathacea  Tradescantia discolor  Tradescantia bicolor
ว่านกาบหอย ชื่อวิทยาศาสตร์:  Tradescantia spathacea ชื่ออื่น (กาบหอยแครง, ว่านหอยแครง) เป็นพืชที่ จัดอยู่ในวงศ์ผักปลาบ (Commelinaceae) แตกพุ่มเป็นกอแน่น นิยมปลูกเป็นพืชคลุมดิน ใบเดี่ยวรูปหอก โคนใบเป็นกาบหุ้มลำต้น ใบด้านบนสีเขียว ด้านล่างสีม่วงอมแดง ดอกช่อ ดอกย่อยสีขาวนวล มีกาบหุ้มสองอันรองรับช่อดอก รูปร่างคล้ายเรือหรือเปลือกหอยสีม่วงอมเขียว ผลรูปรีแก่แล้วแตก เมล็ดขนาดเล็ก เป็นพืชทนแล้งได้ดี ใช้เป็นไม้ประดับ
สรรพคุณ

ดอกนำมาต้มกับน้ำรับประทาน ใช้แก้หวัด แก้ไอ แก้ไอเนื่องจากหวัด และดอกสดใช้เป็นยาห้ามเลือด
วัดช่องลม

วัดช่องลม อาจหมายถึง
วัดช่องลมในกรุงเทพมหานคร
วัดช่องลม บางกอกน้อย หรือ วัดสีหไกรสร ถนนวังหลัง แขวงบ้านช่างหล่อ เขตบางกอกน้อย
วัดช่องลม (เขตยานนาวา) ถนนพระรามที่ 3 แขวงช่องนนทรี เขตยานนาวา
วัดช่องลมในกำแพงเพชร
วัดช่องลม (อำเภอขาณุวรลักษบุรี)
วัดช่องลม (อำเภอลานกระบือ)
วัดช่องลม (จังหวัดชลบุรี)
วัดช่องลม (จังหวัดชัยนาท) ตำบลห้วยกรดพัฒนา อำเภอสรรคบุรี จังหวัดชัยนาท
วัดช่องลมในชุมพร
วัดช่องลม (ตำบลปากน้ำ) อำเภอเมืองชุมพร
วัดช่องลม (ตำบลหาดพันไกร) อำเภอเมืองชุมพร
วัดช่องลม (จังหวัดเชียงราย)
วัดช่องลม (จังหวัดนนทบุรี)
วัดช่องลม (จังหวัดประจวบคีรีขันธ์)
วัดช่องลม (จังหวัดระนอง)
วัดช่องลม (จังหวัดแพร่)  ตำบลหัวฝาย  อำเภอสูงเม่น จังหวัดแพร่
วัดช่องลม (จังหวัดราชบุรี) ตำบลหน้าเมือง อำเภอเมืองราชบุรี จังหวัดราชบุรี
วัดช่องลมในจังหวัดสมุทรสงคราม
วัดช่องลม (ธรรมโชติ) ตำบลบ้านปรก อำเภอเมืองสมุทรสงคราม
วัดช่องลมวรรณาราม สมุทรสงคราม ตำบลวัดประดู่ อำเภออัมพวา
วัดช่องลม หรือ วัดสุทธิวาตวราราม ตำบลท่าฉลอม อำเภอเมืองสมุทรสาคร จังหวัดสมุทรสาคร ตั้งอยู่ปากอ่าวไทย
วัดช่องลม (จังหวัดสิงห์บุรี)
วัดช่องลมในจังหวัดสุพรรณบุรี
วัดช่องลม (วัดท่าพระยาจักร์) อู่ทอง ตำบลอู่ทอง อำเภออู่ทอง
วัดช่องลม ตำบลไผ่กองดิน อำเภอบางปลาม้า
วัดช่องลม (ร้าง) ตำบลรั้วใหญ่ อำเภอเมืองสุพรรณบุรี
วัดช่องลมในจังหวัดอุตรดิตถ์
วัดช่องลม (อำเภอเมืองอุตรดิตถ์) ตำบลหาดงิ้ว  อำเภอเมืองอุตรดิตถ์ จังหวัดอุตรดิตถ์
วัดช่องลม (อำเภอน้ำปาด) ตำบลแสนตอ อำเภอน้ำปาด จังหวัดอุตรดิตถ์
วัดในจังหวัดนครสวรรค์
วัดช่องลม (อำเภอเมืองนครสวรรค์)
ลำดับเหตุการณ์สงครามโลกครั้งที่สอง (1940)

เรียงลำดับเหตุการณ์ระหว่างสงครามโลกครั้งที่สอง ระหว่างวันที่ 1 มกราคม จนถึง 31 ธันวาคม 1940
ทหารสกีของฟินแลนด์ - 12 มกราคม 1940
ทหารโซเวียตเสียชีวิตหลังจากถูกโจมตีที่ถนนราเต
เส้นทางการรุกของกองทัพเยอรมันและกองทัพอังกฤษในการทัพนอร์เวย์
การรุกสายฟ้าแลบระหว่างยุทธการแห่งฝรั่งเศส - กลางเดือนพฤษภาคม 1940
ทหารอังกฤษอพยพจากดันเคิร์กระหว่างปฏิบัติการไดนาโม
อดอล์ฟ ฮิตเลอร์ในกรุงปารีส - 23 มิถุนายน 1940
เครื่องบินรบเยอรมันเตรียมทำการรบในยุทธการแห่งบริเตน
เดอะบลิตซ์: กรุงลอนดอนถูกทิ้งระเบิดทางอากาศโดยกองทัพอากาศเยอรมัน
มกราคม

1: กองทัพญี่ปุ่นโจมตีมณฑลซานซีของจีน
2: การรุกของโซเวียตในฟินแลนด์หยุดชะงัก ทหารฟินแลนด์ได้รับชัยชนะติดต่อกันหลายครั้ง รถถังโซเวียตถูกทำลายเป็นจำนวนมาก
7: สหราชอาณาจักรเริ่มปันส่วนเครื่องบริโภค
10: เครื่องบินเยอรมนีหลงเข้าไปในเบลเยียม และลงจอดที่ Mechelen นายทหารบก 2นายที่โดยสารมากับเครื่องบินถูกสัมพันธมิตรจับ เอกสารลับเกี่ยวกับแผนการบุกของนาซีถูกเปิดเผย ฮิตเลอร์เลื่อนแผนการบุกออกไปเพราะสภาพอากาศไม่เป็นใจ
14: นายพลเรือ มิตสุมาสะ โยไน ขึ้นเป็นนายกรัฐมนตรีของญี่ปุ่น
16: เอกสารลับของเยอรมันในการบุกสแกนดิเนเวียและเลื่อนแผนบุกฝรั่งเสสถูกเปิดเผย
17: ทหารโซเวียตถูกตีโต้ในฟินแลนด์ และตอบโต้โดยการส่งเครื่องบินโจมตีทางอากาศอย่างหนัก
20: เรืออู-44ของเยอรมันจมเรือกลไฟกรีก
21: เรือดำน้ำเยอรมันจมเรือ HMS Exmouth ลูกเรือเสียชีวิต 135 นาย
24: Richard Heydrich ได้รับการแต่งตั้งจากเกอร์ริง ในการแก้ปัญหาชาวยิว
27: เยอรมนีเตรียมแผนการบุกเดนมาร์กและนอร์เวย์ขั้นสุดท้าย
กุมภาพันธ์

1: เสบียงของกองทัพญี่ปุ้นสูงเป็นครึ่งหนึ่งของกองทัพ
5: คณะมนตรีสงครามของสัมพันธมิตรตัดสินใจเข้าร่วมรบในนอร์เวย์และฟินแลนด์ เพื่อตัดเส้นทางลำเลียงแร่เหล็กของสวีเดน อย่างไรก็ตาม แผนนี้พึ่งพาความช่วยเหลือของนอร์เวย์และสวีเดนที่เป็นกลาง
9: เอริก ฟอน มันชสไตน์ได้เตรียมกองพลที่ 38 ได้การโจมตีฝรั่งเศส
10: สหภาพโซเวียตตกลงที่จะส่งเสบียงและวัตถุดิบให้กับเยอรมนี ตามข้อตกลงทางการค้าฉบับใหม่
14: รัฐบาลอังกฤษประกาศหาอาสาสมัครเข้าไปช่วยเหลือฟินแลนด์
15: ฮิตเลอร์ประกาศจมเรือแบบไม่เลือกหน้า
16: เรือพิฆาตอังกฤษ คอร์แซก ทำลายความเป็นกลางของนอร์เวย์ เพื่อช่วยเหลือลูกเรือพาณิชย์ชาวอังกฤษ 299 นาย บนเรือขนส่งสัญชาติเยอรมัน อัลมาร์ค
16: เยอรมนีเร่งความพร้อมในการรุกราน ด้วยเชื่อว่าอังกฤษจะส่งกำลังเข้ามาในนอร์เวย์
17: กองทัพฟินแลนด์ถูกบังคับให้ถอยร่นออกจากแนว Mannerheim เข้าสู่แนวป้องกันที่สอง หลังจากการโจมตีของทหารโซเวียต
24: แผนการรุกแนวรบตะวันตกถูกวิเคราะห์อีกครั้ง พื้นที่เข้าตีหลักถูกเปลี่ยนเป็น อาร์เดน จะถูกกองพลหุ้มเกราะถูกนำออกมาใช้
มีนาคม

1: ฮิตเลอร์ได้เตรียมวางแผนบุกเดนมาร์กและนอร์เวย์
3: โซเวียตเข้าโจมตีเมือง Viipuri เมืองใหญ่อันดับสองของฟินแลนด์ทางทิศตะวันออกเฉียงใต้ของเฮลซิงกิ
5: ฟินแลนด์ส่งผู้แทนมาเจรจาสนธิสัญญาสันติภาพที่กรุงมอสโก
11: สนธิสัญญาสันติภาพระหว่างโซเวียตกับฟินแลนด์ได้รับการรับรองจากทั้งสองฝ่าย หลังจากโซเวียตเอาชนะได้แบบหืดขึ้นคอ ฟินแลนด์ยังคงรักษาเอกราชเอาไว้ได้ แต่ต้องเสีย คาเรเลียและ ฮังโก ให้โซเวียต ซึ่งคิดเป็น 10% ของดินแดน
12: ฟินแลนด์ได้สงบศึกกับสหภาพโซเวียตหลังจาก 105 วันหลังจากความขัดแย้งระหว่างโซเวียต-ฟินแลนด์
16: เยอรมันได้โจมตีพลเรือนในเกาะอังกฤษครั้งแรก
18: ฮิตเลอร์กับมุสโสลินี ได้พบกันที่ชายแดนออสเตรียและมุสโสลินีเห็นว่าเป็นโอกาสที่ดีที่จะเข้าสู่สงคราม
20: นายกรัฐมนตรี Édouard Daladier ของฝรั่งเศสลาออกจากตำแหน่ง หลังถูกโจมตีเรื่องความล้มเหลวในการช่วยเหลือฟินแลนด์แต่เนิ่นๆ อันอาจจะเป็นผลให้ภัยคุกคามไม่คืบคลานเข้ามาสู่ฝรั่งเศส Paul Reynaud ขึ้นมาเป็นนายกรัฐมนตรีต่อ
28: อังกฤษและฝรั่งเศสเห็นต้องกันที่จะไม่แบ่งแยกสนธิสัญญาสันติภาพกับเยอรมนี
28: ญี่ปุ่นได้จัดตั้งรัฐบาลหุ่นเชิดของจีนที่เมืองนานกิง
30: สหราชอาณาจักรได้เริ่มสอดแนมสหภาพโซเวียต
เมษายน

8: อังกฤษและฝรั่งเศสวางทุ่นระเบิดในน่านน้ำนอร์เวยเจียน เพื่อป้องกันมิให้เยอรมนีขนแร่เหล็กออกจากสวีเดนสู่ทะเลหลวง ซึ่งล่าช้าไปจากแผนเดิม 3วัน และช้าเกินไปในการยับยั้งแผนการรุกรานของนาซี
8: เรือพิฆาตอังกฤษ โกล์ววอร์มเข้าหยุดยั้งกองเรือรุกรานของเยอรมนีบริเวณนอร์เวย์ แต่ถูกยิงจม เรือดำน้ำอังกฤษสามารถจมเรือขนส่ง Rio de Janiero กองเรืออังกฤษที่ถูกส่งขึ้นไปยั้บยั้งกองเรือรุกรานของเยอรมันได้รับข้อมูลไม่เพียงพอและล้มเหลวในภารกิจ
9: ปฏิบัติการแวเซอรีบุง การทัพนอร์เวย์: เยอรมนีส่งกำลังเข้ารุกรานเดนมาร์กและนอร์เวย์ ทั้งทางบก, เรือ และอากาศ เดนมาร์กถูกยึดครองอย่างรวดเร็ว ฐานทัพอากาศของนอร์เวย์สองแห่งถูกโจมตี เยอรมนียกพลขึ้นบกได้สำเร็จหกจุด แต่เรือลาดตระเวน Blücher ของเยอรมนีถูกยิงจมด้วยปืนรักษาฝั่ง กะลาสีเสียชีวิต 1,600 นาย กษัตริย์ Haakon เสด็จหนีไปทางเหนือพร้อมกับรัฐบาลของพระองค์ เรือลาดตระเวนประจันบาน รอดนีย์ของอังกฤษได้รับความเสียหายจากการเข้าปะทะกับเรือลาดตระเวนประจันบานของเยอรมนี Scharnborstและ Gneisenau เรือลาดตระเวน Karisrube ถูกเรือดำน้ำอังกฤษยิงจมนอกฝั่ง Kristainsand
10-13: เรือพิฆาตอังกฤษ 5 ลำเข้าโจมตีเรือพิฆาต 10 ของเยอรมัน พร้อมป้อมปืนรักษาชายฝั่งอย่างฉับพลัน บริเวณตะวันตกของ Narvik เรือลาดตระเวน Königsberg ของเยอรมนีกลายเป็นเรือลำแรกที่ถูกจมด้วยเทคนิก"ดำทิ้งระเบิด" (Dive Bombing)
10-30: เยอรมันรุกคืบขึ้นทางเหนือของนอร์เวย์
14-19: กองกำลังฝ่ายสัมพันธมิตร 10,000 นาย ถูกเตรียมพร้อมสำหรับเข้ารบในคาบสมุทรนอร์เวย์
20-30: กองทหารเยอรมนีป้องกันทรอดไฮม์ ฝ่ายสัมพันธมิตรล้มเหลวในปฏิบัติการเนื่องจากเตรียมตัวที่ไม่ประสบผล
24: กองกำลังสัมพันธมิตรเข้าระดมยิงเมืองท่านาร์วิก จากทางทะเล
27: ทหารอังกฤษเริ่มถอนตัวออกจากนอร์เวย์
พฤษภาคม

1: ฝ่ายสัมพันธมิตรเริ่มต้นการถอนกำลังออกจากนอร์เวย์ตามเมืองท่าต่าง ๆ ซึ่งดำเนินต่อไปจนกระทั่งถึงเดือนมิถุนายน
5: รัฐบาลพลัดถิ่นของนอร์เวย์ถูกจัดตั้งขึ้นในกรุงลอนดอน
8: นายกรัฐมนตรี เนวิลล์ เชมเบอร์แลนด์ สามารถรอดตัวได้อย่างหวุดหวิดจากการโต้วาทีกรณีนอร์เวย์ ในสภาผู้แทนราษฎรอังกฤษ
9: การเกณฑ์ทหารในอังกฤษขยายอายุไปจนถึง 36 ปี
10: เยอรมนีรุกรานเบลเยี่ยม  ฝรั่งเศส ลักเซมเบิร์กและเนเธอร์แลนด์;ทหารเยอรมันจำนวนมากถูกระดมมาทางแนวรบด้านตะวันตก; เบลเยี่ยมประกาศสถานการณ์ฉุกเฉิน
10: วินสตัน เชอร์ชิลล์ได้รับเลือกให้เป็นนายกรัฐมนตรีอังกฤษ และประกาศจัดตั้งรัฐบาลผสมในยามสงคราม
11: ลักเซมเบิร์กถูกยึดครอง
13: รัฐบาลพลัดถิ่นของเนเธอร์แลนด์ถูกตั้งขึ้นในกรุงลอนดอน
14: เนเธอร์แลนด์ยอมจำนน ยกเว้นซีแลนด์
14: รัฐบาลผสมในยามสงครามของอังกฤษถูกจัดตั้งขึ้นอย่างเป็นทางการ
15: กองทัพเนเธอร์แลนด์ลงนามในสนธิสัญญายอมจำนน
24: อังกฤษตัดสินใจหยุดปฏิบัติการในนอร์เวย์
25: กองกำลังฝ่ายสัมพันธมิตร ประกอบด้วย ทหารอังกฤษและฝรั่งเศสล่าถอยไปยังดันเคิร์ก ฮิตเลอร์สั่งหยุดกองทัพเยอรมันและให้กองทัพอากาศของเกอริงเข้าโจมตี กองทัพอากาศอังกฤษสามารถป้องกันเมืองไว้ได้
25: สหภาพโซเวียตเตรียมพร้อมยึดรัฐเขตบอลติก
26: ปฏิบัติการไดนาโม ทหารฝ่ายสัมพันธมิตรกว่า 340,000 นาย ในดันเคิร์ก อพยพไปยังอังกฤษ ซึ่งกินเวลาไปจนถึงวันที่ 3 มิถุนายน
28: เบลเยี่ยมยอมจำนน
30: เชอร์ชิลล์สนับสนุนให้อังกฤษทำสงครามต่อไป แม้ว่าจะมีเสียงคัดค้านจากลอร์ดเฮลิแฟกซ์และเชมเบอร์แลนด์
31: กองทัพญี่ปุ่นทิ้งระเบิดกรุงฉงชิ่งอย่างหนัก ทางตอนเหนือของแม่น้ำแยงซี
มิถุนายน

1: ทหารอังกฤษกองสุดท้ายอพยพออกจากนอร์เวย์
3: สิ้นสุดปฏิบัติการไดนาโม ทหารฝ่ายสัมพันธมิตรได้รับการอพยพไปยังอังกฤษ
10: อิตาลีประกาศสงครามกับสหราชอาณาจักรและฝรั่งเศส
10: นอร์เวย์ยอมจำนน
13: กรุงปารีสถูกยึดครองโดยกองทัพเยอรมัน
15: สหภาพโซเวียตยื่นคำขาดให้ลิทัวเนียยอมจำนนในแปดชั่วโมง; กองทัพโซเวียตรุกเข้าลิทัวเนียและโจมตีแนวชายแดนลัตเวีย
16: ฟิลิป เปแตงได้รับเลือกให้เป็นนายกรัฐมนตรีแห่งฝรั่งเศส
16: สหภาพโซเวียตยื่นคำขาดให้ลัตเวียและเอสโตเนียยอมจำนนภายในแปดชั่วโมง
18: ชาร์ลส์ เดอ โกลล์จัดตั้งรัฐบาลพลัดถิ่น
18: ลิทัวเนีย ลัตเวียและเอสโตเนียถูกยึดครองโดยสหภาพโซเวียต
21: การเจรจาหยุดยิงระหว่างฝรั่งเศส-เยอรมนีเริ่มต้นขึ้น; กองทัพอิตาลีข้ามพรมแดนฝรั่งเศส
22: ข้อตกลงหยุดยิงระหว่างฝรั่งเศส-เยอรมนีได้รับการลงนาม
24: ข้อตกลงหยุดยิงระหว่างฝรั่งเศส-อิตาลีได้รับการลงนาม
25: ฝรั่งเศสยอมจำนนอย่างเป็นทางการต่อเยอรมนี เมื่อเวลา 0.35 น.
26: สหภาพโซเวียตยื่นคำขาดต่อโรมาเนีย โดยต้องการแคว้นเบสเซอราเบียและนอร์เทิร์นบูโควินา
28: ชาร์ลส์ เดอ โกลล์ได้รับการยอมรับจากอังกฤษว่าเป็นผู้นำของฝรั่งเศสเสรี
28: กองทัพแดงยึดครองแคว้นเบสเซอราเบียและบางส่วนของนอร์เทิร์นบูโควินา หลังจากยื่นคำขาดต่อโรมาเนียไปเมื่อวานนี้
30: เยอรมนีรุกรานหมู่เกาะแชแนล
กรกฎาคม

1: รัฐบาลฝรั่งเศสย้ายไปยังวิชี
10: ยุทธการแห่งบริเตนเริ่มต้นขึ้น กองทัพอากาศเยอรมันโจมตีเรือในช่องแคบอังกฤษ
14: สหภาพโซเวียตจัดการเลือกตั้งในรัฐบอลติกที่ถูกยึดครอง สมาชิกรัฐสภาอยู่ภายใต้อิทธิพลของสหภาพโซเวียต
21: รัฐบาลพลัดถิ่นของเชโกสโลวาเกียมาถึงกรุงลอนดอน
21: รัฐบอลติกภายใต้การยึดครองของทหารโซเวียตร้องขอที่จะเข้าผนวกกับสหภาพโซเวียต
22: เจ้าชายฟุมิมะโระ โคะโนะเอะเป็นนายกรัฐมนตรีแห่งญี่ปุ่น
23: หน่วยโฮมการ์ดของอังกฤษถูกก่อตั้งขึ้น ส่วนใหญ่ประกอบด้วยทหารชราและทหารที่พิจารณาว่าไม่เหมาะสมต่อกองกำลังปกติ
25: สตรีและเด็กทั้งหมดในยิบรอลตาร์ถูกอพยพ
สิงหาคม

2: สหภาพโซเวียตผนวกเอาแคว้นเบสเซอราเบียและนอร์เทิร์นบูโควินา
3: สหภาพโซเวียตผนวกลิทัวเนียอย่างเป็นทางการ
4: กองทัพอิตาลีรุกรานโซมาลิแลนด์ของอังกฤษ ระหว่างการทัพแอฟริกาตะวันออก
5: เนื่องจากสภาพอากาศอันเลวร้ายเหนือช่องแคบอังกฤษ การโจมตีทางอากาศหยุดชะงัก
5: สหภาพโซเวียตผนวกลัตเวีย
6: สหภาพโซเวียตผนวกเอสโตเนีย
13: เฮอร์มันน์ เกอริงเริ่มการโจมตีสนามบินอังกฤษเป็นเวลาสองสัปดาห์ เป็นการเตรียมการสำหรับแผนการบุกเกาะอังกฤษในเวลาถัดมา
14: นักวิทยาศาสตร์ชาวอังกฤษ เซอร์ เฮนรี่ ทิซาร์ด เดินทางไปยังสหรัฐอเมริกาในภารกิจทิซาร์ด เป็นผู้มอบเทคโนโลยีขั้นลับสุดยอดของอังกฤษ รวมไปถึงเมคเนตรอน ซึ่งเป็นอุปกรณ์สำคัญต่อเรดาร์; การแลกเปลี่ยนเรือดำน้ำกับฐานทัพระหว่างสหรัฐอเมริกาและสหราชอาณาจักรดำเนินไปด้วยดี
15: กองทัพอากาศอังกฤษได้รับชัยชนะหลายครั้ง การผลิตเครื่องบินอังกฤษได้เพิ่มจำนวนขึ้นอย่างรวดเร็ว
16: แผนการแลกเปลี่ยนเรือรบกับฐานทัพระหว่างสหรัฐอเมริกาและสหราชอาณาจักรเกิดขึ้นอย่างเป็นทางการ
17: ฮิตเลอร์ประกาศปิดเมืองท่าทั่วเกาะอังกฤษ
19: กองทัพอิตาลีเข้ายึดเมืองเบอร์บีรา เมืองหลวงของโซมาลิแลนด์ รวมไปถึงเมืองและค่ายทหารหลายแห่งที่ติดกับแนวชายแดนซูดานและเคนยา
20: อิตาลีประกาศปิดเมืองท่าอังกฤษในดินแดนเมดิเตอร์เรเนียนทั้งหมด
26: เบอร์ลินถูกทิ้งระเบิดทางอากาศ
กันยายน

7: กองทัพอากาศเยอรมันเปลี่ยนเป้าหมายไปโจมตีลอนดอน ทำให้กองทัพอากาศอังกฤษฟื้นตัว นับเป็นความผิดพลาดครั้งใหญ่ของเยอรมนี
15: กองทัพอากาศเยอรมันส่วนใหญ่ถูกขับไล่โดยกองทัพอากาศอังกฤษ
16: รัฐบัญญัติเลือกเฟ้นและรับราชการทหารแห่งปี 1940 เป็นคำส่งเกณฑ์ทหารในยามสงบฉบับแรกของสหรัฐอเมริกา ชายอเมริกันอายุ 21-35 ปีจะต้องเกณฑ์ทหาร
22: ญี่ปุ่นยึดครองเวียดนาม และสร้างฐานทัพหลายแห่งในอินโดจีนของฝรั่งเศส
27: สนธิสัญญาไตรภาคีได้รับการลงนามในกรุงเบอร์ลิน ประกอบด้วยผู้แทนจากเยอรมนี อิตาลีและญี่ปุ่น นับเป็นจุดเริ่มต้นของคำว่า "ฝ่ายอักษะ"
ตุลาคม

1: ทหารจีนชาตินิยมและจีนคอมมิวนิสต์รบกันเองทางภาคใต้ของประเทศ ขณะเดียวกัน กองทัพญี่ปุ่นพ้ายแพ้ที่เมืองฉางชา
2: การทิ้งระเบิดกรุงลอนดอนดำเนินต่อไปตลอดทั้งเดือน
7: เยอรมนีโจมตีโรมาเนียเพื่อขัดขวางเจตนาของสหภาพโซเวียต เพื่อยึดครองบ่อน้ำมันอันมีค่า
9: เนวิลล์ เชมเบอร์แลนด์ลาออกจากสภาผู้แทนราษฎรเนื่องจากปัญหาด้านสุขภาพ ส่วนวินสตัน เชอร์ชิลล์ได้รับการเลือกให้เป็นหัวหน้าพรรคอนุรักษนิยม
23: ฮิตเลอร์พบกับนายพลฟรานซิสโก ฟรังโกในสเปน ในความพยายามที่จะเกลี้ยกล่อมให้เขาเข้าร่วมกับฝ่ายอักษะ
28: อิตาลีโจมตีกรีซจากดินแดนยึดครองอัลเบเนีย ฮิตเลอร์โกรธมากในการเริ่มต้นสงครามครั้งนี้
พฤศจิกายน

4: แฟรงกลิน ดี. โรสเวลต์ชนะการเลือกตั้งประธานาธิบดีสหรัฐอเมริกาเป็นสมัยที่สาม อังกฤษรอคอยท่าทีความช่วยเหลือจากสหรัฐอเมริกา
4: กองทัพกรีซโจมตีโต้ครั้งใหญ่ตามแนวชายแดนอัลเบเนีย
7: ไอร์แลนด์ปฏิเสธไม่ยอมให้อังกฤษใช้เมืองท่าของตนเป็นฐานทัพเรือ
12: โมโลตอฟพบกับฮิตเลอร์และริบเบนทรอพในกรุงเบอร์ลิน เพื่ออภิปรายเกี่ยวกับระเบียบโลกใหม่ โมโลตอฟแจ้งความต้องการของโซเวียตเหนือดินแดนฟินแลนด์ บัลแกเรีย ดาร์เดแนลส์และบอสบอร์ แต่ฮิตเลอร์กล่าวถึงการปักปันดินแดนระหว่างเยอรมนี อิตาลี ญี่ปุ่นและสหภาพโซเวียต
13: โมโลตอฟพบกับฮิตเลอร์อีกครั้งหนึ่งเพื่อขอให้ยอมรับในการโจมตีฟินแลนด์ แต่ก็เห็นได้อย่างชัดเจนว่า ฮิตเลอร์มีเจตนาขัดขวางการขยายอิทธิพลของสหภาพโซเวียตในทวีปยุโรป เขามองว่าสหราชอาณาจักรว่าเป็นผู้แพ้สงครามแล้ว และเสนอยกอินเดียให้แก่สหภาพโซเวียต
15: สหภาพโซเวียตได้รับเชิญให้เข้าร่วมในสนธิสัญญาไตรภาคี และแบ่งปันดินแดนอาณานิคมของจักรวรรดิอังกฤษระหว่างกัน
16: เชอร์ชิลล์ออกคำสั่งให้ส่งกองกำลังอังกฤษบางส่วนจากแอฟริกาเหนือไปสนับสนุนการรบในกรีซ
20: ฮังการีลงนามในสนธิสัญญาไตรภาคี
21: รัฐบาลพลัดถิ่นเบลเยี่ยมประกาศสงครามกับอิตาลี
23: โรมาเนียลงนามในสนธิสัญญาไตรภาคี
24: สาธารณรัฐสโลวัคลงนามในสนธิสัญญาไตรภาคี
26: สหภาพโซเวียตยื่นข้อเสนอในการเข้าร่วมในสนธิสัญญาไตรภาคี รวมไปถึงมอบดินแดนเพิ่มเติมให้กับสหภาพโซเวียต
ธันวาคม

6: ปฏิบัติการเข็มทิศ: ทหารอังกฤษและอินเดียเริ่มการโจมตีกองทัพอิตาลีในอียิปต์ กองทัพอิตาลีถูกบังคับให้ล่าถอยไปยังลิเบีย
11: กองทัพอิตาลีล่าถอยจากกรีซไปยังอัลเบเนีย ทหารกรีซเริ่มการโจมตีอัลเบเนีย
12: กองทัพอังกฤษเริ่มทำการรบในลิเบีย
28: ระหว่างสงครามอิตาลี-กรีซ ทหารกรีซยึดครองอัลเบเนียได้หนึ่งในสี่ของดินแดนทั้งหมด อิตาลีเรียกร้องกำลังสนับสนุนจากเยอรมนี
รถถังมาทิลดาของอังกฤษในการทัพทะเลทราย
วัดชุมพลนิกายารามราชวรวิหาร

| วัดชุมพลนิกายารามราชวรวิหาร |
| --- | --- |


ชื่อสามัญ: วัดชุมพลนิกายาราม
ที่ตั้ง: ตำบลบ้านเลน อำเภอบางปะอิน จังหวัดพระนครศรีอยุธยา
ประเภท: พระอารามหลวงชั้นโท ชนิดราชวรวิหาร
 สถานีย่อยพระพุทธศาสนา
วัดชุมพลนิกายารามราชวรวิหาร เป็นพระอารามหลวงชั้นโท ชนิดราชวรวิหาร ตั้งอยู่ที่หัวเกาะบางปะอิน ตำบลบ้านเลน อำเภอบางปะอิน จังหวัดพระนครศรีอยุธยา ติดต่อกับเขตอุปจาระพระราชวังบางปะอิน มีอาณาเขตติดกับพระราชวังบางปะอิน
ประวัติ

วัดชุมพลนิกายาราม สร้างโดยสมเด็จพระสรรเพชญ์ที่ 5 (พระเจ้าปราสาททอง) ในสมัยกรุงศรีอยุธยาเป็นราชธานี เมื่อ พ.ศ. 2175 ตรงบริเวณที่เป็นเคหสถานเดิมของพระราชชนนีของพระองค์ ตามหลักฐานจากพระราชกระแสรับสั่งพระบาทสมเด็จพระจอมเกล้าเจ้าอยู่หัว พิมพ์ในราชกิจจานุเบกษา เล่มที่ 3 ลงวันที่ 5 พฤศจิกายน 2419 และในประชุมพงศาวดาร ภาคที่ 25 พิมพ์ครั้งที่ 2 พระเจ้าบรมวงศ์เธอ กรมหมื่นพงษาดิศรมหิตป โปรดให้พิมพ์เมื่อ พ.ศ. 2468 ความว่า
“…ที่ทรงสร้างวัดชุมพลนิกายารามนี้เป็นมูลนิเวศสถานของพระราชชนนีแห่งองค์พระเจ้าปราสาททอง หากจะสันนิษฐานตามหลักฐานที่อ้างอิงทุกกรณีแล้วเห็นว่าเป็นความจริงโดยแน่แท้ เพราะว่าวัดชุมพลนิกายารามนี้ ต่อมาปรากฏว่าเจ้าฟ้ากรมขุนสุเรนทร์พิทักษ์ ซึ่งมีพระนามเดิมว่า เจ้าฟ้านเรนทร์ ที่เป็นพระราชโอรสของพระสรรเพชญ์ที่ 9 หรืออีกพระนามหนึ่งว่า ขุนหลวงท้ายสระ ซึ่งผนวชอยู่ที่วัดโคกแสง ได้เสด็จมาปฏิสังขรณ์ในครั้งกระนั้น นอกจากนี้แล้ว ไม่ปรากฏว่ามีผู้ใดมาปฏิสังขรณ์หรือบูรณะแต่อย่างใด…”
วัดดอยพระบาท

| วัดดอยพระบาท |
| --- | --- |


ที่ตั้ง: ตำบลรอบเวียง อำเภอเมืองเชียงราย จังหวัดเชียงราย
ประเภท: วัดราษฎร์
นิกาย: มหานิกาย
เจ้าอาวาส: พระครูสาทรวรธรรม
 สถานีย่อยพระพุทธศาสนา
วัดดอยพระบาท เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลรอบเวียง อำเภอเมืองเชียงราย จังหวัดเชียงราย ปัจจุบันมีพระครูสาทรวรธรรม ดำรงตำแหน่งเจ้าอาวาส
วัดดอยพระบาทตั้งวัดเมื่อวันที่ 21 มกราคม พ.ศ. 2517 ได้รับพระราชทานวิสุงคามสีมาเมื่อวันที่ 16 มกราคม พ.ศ. 2518
วัดมีรอยพระพุทธบาทจำลอง มีตำนานเล่าว่า พระพุทธเจ้าได้เสด็จมายังเนินเขาแห่งนี้ ได้ประทับรอยพระบาท ชาวบ้านเรียกเนินภูเขานี้ว่า ดอยพระบาท ภายหลังมีการสร้างพระธาตุไว้บริเวณใกล้กับรอยพระพุทธบาท พระธาตุองค์ปัจจุบันเป็นพระธาตุที่สร้างขึ้นใหม่คร่อมองค์เดิมที่ปรักหักพังไป ลักษณะพระธาตุ มีฐานปัทม์สูงสองชั้น คั่นด้วยฐานบัวลูกแก้วต่อหน้ากระดานรับเรือนธาตุ มีปล้องไฉน ปลียอด ชั้นฐานทักษิณของเรือนธาตุมีราวกั้นแบบราวระเบียง มีบันไดนาคทอดสี่ทิศจากชั้นฐานล่างสุดสู่ฐานทักษิณ บริเวณฐานบัวลูกแก้วมีทพนมปูนปั้น
วัดดับภัย (อำเภอเมืองเชียงใหม่)

| วัดดับภัย |
| --- | --- |


ชื่อสามัญ: วัดดับภัย, วัดอภัย, วัดตุงกระด้าง
ที่ตั้ง: ตำบลศรีภูมิ อำเภอเมืองเชียงใหม่ จังหวัดเชียงใหม่
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดดับภัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศรีภูมิ อำเภอเมืองเชียงใหม่ จังหวัดเชียงใหม่
วัดดับภัยตั้งวัดเมื่อ พ.ศ. 2120 ได้รับพระราชทานวิสุงคามสีมาเมื่อ พ.ศ. 2525 ชื่อเดิมคือ วัดอภัย หรือ วัดตุงกระด้าง ตามตำนานเล่าว่า เมื่อพญาอภัย ได้ล้มป่วยจึงมีการรักษาด้วยวิธีการต่าง ๆ อย่างไรก็ไม่ทุเลา จึงได้ตั้งจิตอธิษฐานต่อหน้าพระพักตร์ พระเจ้าดับภัย ขอให้อาการป่วยทุเลาลงซึ่งปรากฏว่าอาการเจ็บป่วยก็หายไปโดยฉับพลัน หลังจากนั้นพญาอภัย จึงได้ให้ลูกหลานและบริวารตั้งบ้านเรือนใกล้ ๆ บริเวณแห่งนี้และบูรณปฏิสังขรณ์พร้อมกับเรียกชื่อวัดว่า "วัดดับภัย" พร้อมกับอัญเชิญพระดับภัยมาประดิษฐานที่วัดแห่งนี้
อาคารเสนาสนะที่สำคัญ ได้แก่ วิหารศิลปะล้านนา หน้าบันประดับด้วยลายปูนปั้นพรรณพฤกษา ภายในพระวิหารประดิษฐานพระเจ้าดับภัย อุโบสถศิลปะล้านนาหน้าบันประดับด้วยปูนปั้นพรรณพฤกษาและดอกบัวบนกระจกสีฟ้า ภายในประดิษฐานพระพุทธรูปปางมารวิชัย และเจดีย์ศิลปะล้านนาตั้งอยู่บนฐานสี่เหลี่ยมถัดขึ้นไปเป็นชั้นมาลัยเถาแปดเหลี่ยมซ้อนกันสามชั้น เหนือขึ้นไปจากนี้หุ้มด้วยทองจังโก ภายในวัดยังมีบ่อน้ำอยู่หน้าวิหาร เชื่อว่าเป็นบ่อน้ำศักดิ์สิทธิ์ สมัยเจ้าอินทวโรรสสุริยวงษ์
วัดช่องนนทรี

| วัดช่องนนทรี |
| --- | --- |
วัดช่องนนทรี

ที่ตั้ง: เลขที่ 463 ถนนนนทรี แขวงช่องนนทรี เขตยานนาวา กรุงเทพมหานคร 10120
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดช่องนนทรี เป็นวัดราษฎร์ สังกัดคณะสงฆ์ฝ่ายมหานิกาย ตั้งอยู่ที่แขวงช่องนนทรี เขตยานนาวา กรุงเทพมหานคร อยู่ติดริมแม่น้ำเจ้าพระยาทางฝั่งตะวันออก ตรงข้ามกับบริเวณฝั่งบางกะเจ้า ก่อตั้งวัดเมื่อ พ.ศ. 2119 ได้รับพระราชทานวิสุงคามสีมา เมื่อ พ.ศ. 2528 กรมศิลปากรขึ้นทะเบียนให้เป็นโบราณสถานสำคัญของชาติ เมื่อปี พ.ศ. 2520 พระอุโบสถของวัดเปิดให้เข้าชมในวันมาฆบูชา วันวิสาขบูชาและวันอาสาฬหบูชา
โบราณวัตถุและจิตรกรรมฝาผนัง

พระอุโบสถฐานเป็นโบสถ์แอ่นท้องสำเภา มีขนาด 5 ห้อง 2 มุข คล้ายโบสถ์มหาอุด ด้านหน้าพระอุโบสถทำเป็นมุขเด็จ มีเสาหารรองรับเครื่องบนหลังคาสี่ต้น หน้าบันทำเป็นฝาปะกนไม่สลักลวดลาย หลังคาเป็นลอนมุงกระเบื้องแล้วฉาบปูนติดเชิงชาย ด้านหน้าโบสถ์มีเจดีย์และใบเสมาเรียงรายกันอยู่ ภายในประดิษฐานพระพุทธรูปปูนปั้นปางมารวิชัย ศิลปะสมัยสมเด็จพระนารายณ์ มีพระพุทธรูปอีกสี่องค์เรียงรายลดหลั่นกัน ฐานองค์พระมีลายปูนปั้น ขาสิงห์เป็นรูปครุฑ
จิตรกรรมฝาผนัง มีครบทั้ง 4 ด้าน แต่มีสภาพสมบูรณ์เพียง 2 ด้าน เล่าเรื่องทศชาติชาดก อดีตพุทธ และพุทธประวัติโครงสีเป็นสีแดงเรื่อ ๆ หรือสีชมพู โดยส่วนใหญ่เป็นสีจากธรรมชาติ ถือเป็นภาพเขียนสมัยอยุธยาที่สมบูรณ์ที่สุดแห่งหนึ่ง ใกล้เคียงกับวัดปราสาท จังหวัดนนทบุรี  คาดว่าเป็นงานจิตรกรรมสมัยสมเด็จพระเจ้าอยู่หัวบรมโกศ การวางภาพจะคั่นเรื่องราวด้วยลายร้อยรักเป็นเส้นตั้ง และคั่นเรื่องย่อยด้วยเส้นสินเทา ส่วนใหญ่โครงเป็นสีแดง นิยมปิดทองตัวกษัตริย์ราชรถและปราสาท การเขียนภาพมีลักษณะเหนือจริงเน้นความสวยงามมากกว่าความสมจริง โดยเขียนต้นไม้บิดเบี้ยวและภูเขาตัดเส้นแบบจีน มีบางภาพเขียนแบบทัศนียวิทยาแบบตะวันตกด้วย
อุโบสถหลังเก่า สมัยกรุงศรีอยุธยาตอนปลาย
พระประธานและหมู่พระพุทธรูปในอุโบสถหลังเก่า
จิตรกรรมฝาผนังในอุโบสถหลังเก่า
จิตรกรรมฝาผนังเรื่องเตมียชาดก